ลุ้น SET บวกต่อตามหุ้นตปท. รับตัวเลขว่างงานดีเกินคาด-แผนกระจายวัคซีนคืบ!
บล.ทิสโก้ มองแนวโน้ม SET วันนี้บวกต่อตามหุ้นตปท. ขานรับตัวเลขว่างงานดีเกินคาด-ขณะที่บ้านเราแผนกระจายวัคซีนคืบ!
บล.ทิสโก้ มองแนวโน้ม SET วันนี้บวกต่อตามหุ้นตปท. ขานรับตัวเลขว่างงานดีเกินคาด-ขณะที่บ้านเราแผนกระจายวัคซีนคืบ!
28 พ.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งตัวขึ้นได้ตามตลาดหุ้นทั่วโลก โดยตลาดหุ้นภูมิภาคเอเชียเช้านี้เคลื่อนไหวในแดนบวกราว 0.4-0.6% ตามตลาดสหรัฐฯ หลังตัวเลขผู้ยื่นขอรับสวัสดิการว่างงานลดลง 38,000 ราย มาสู่ 406,000 รายในสัปดาห์ที่แล้ว เป็นระดับต่ำที่สุดนับตั้งแต่เกิดสถานการณ์โควิด-19 ในสหรัฐเมื่อเดือน มี.ค.63 ต่ำกว่าที่นักวิเคราะห์คาดการณ์ที่ 425,000 ราย และราคาน้ำมันปรับตัวขึ้นต่อเนื่องจากความคาดหวังความต้องการใช้น้ำมันสูงขึ้นในช่วง Summer เพื่อออกเดินทางท่องเที่ยว
ส่วนบ้านเราก็หมดเรื่องผลกระทบจาก MSCI ปรับลดน้ำหนักลงทุนหุ้นไทยไปแล้วเมื่อวานนี้ และการเคลื่อนไหวของตลาดฯเมื่อวานนี้ก็ออกดีกว่าคาดด้วย รวมถึงการกระจายวัคซีนคืบหน้าจากการเปิดลงทะเบียนฉีดวัคซีนล็อตใหญ่ และมีนวโน้มนำเข้าวัคซีนทางเลือกเพิ่มเติม ทำให้มีความคาดหวังการฟื้นตัวเศรษฐกิจในช่วงครึ่งปีหลัง (H2/64) รวมถึงยังมีแรงหนุนจากพ.ร.ก.กู้เงิน 5 แสนล้านบาท แต่ยังต้องติดตามรายละเอียดต่อไป พร้อมให้แนวรับ 1,578-1,570 จุด ส่วนแนวต้าน 1,590-1,600 จุด
 
 